open-index/open-wikipedia-markdown huggingface dataset:
Δήμος Νεάπολης Λασιθίου

*Το παρόν λήμμα αφορά τον πρώην καποδιστριακό δήμο Νεαπόλεως.*

*Για τον σημερινό δήμο βλέπε: [[Δήμος Αγίου Νικολάου]].*

Ο **Δήμος Νεάπολης**  ήταν δήμος του νομού Λασιθίου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αγίου Νικολάου. Βρισκόταν στα βόρεια και δυτικά του νομού Λασιθίου και είχε σαν έδρα την Νεάπολη. Πρόκειται για παραθαλάσσιο δήμο ο οποίος, σύμφωνα με την απογραφή του 2001, είχε συνολικά 5.059 κατοίκους και έκταση 193.860 στρέμματα.

Ο δήμος περιλάμβανε 12 δημοτικά διαμερίσματα:

: ** [[Δημοτικό διαμέρισμα Νεαπόλεως Λασιθίου|Δ.δ. Νεαπόλεως]] **
::* η Νεάπολη
::* ο Άγιος Νικόλαος
::* ο Αδραβάστος
::* η Αμυγδαλιά
::* ο Δίλακκος
::* ο Κουδούμαλος
::* οι Κουρούνες
::* η Μακρυγέννησα
::* ο Νισπήτας  
::* ο Νοφαλιάς 
::* τα Ξερά Ξύλα 
::* ο Πατσόπουλος 
::* τα Περάμπελα 
::* οι Περονίδες 
::* ο Πέτρος 
::* ο Ρωμανός  
::* ο Σούβλος  
::* η Φινοκαλιά 
: ** [[Δημοτικό διαμέρισμα Αγίου Αντωνίου Λασιθίου|Δ.δ. Αγίου Αντωνίου]] **  
::* ο Άγιος Αντώνιος 
::* ο Αμυγδαλόλακκος  
::* τα Ανώγεια 
::* το Κουνάλι 
::* το Τσαμπίον 
::* ο Φραθιάς 
: ** [[Δημοτικό διαμέρισμα Βουλισμένης Λασιθίου|Δ.δ. Βουλισμένης]] **   
::* η Βουλισμένη 
::* η Ξηρολίμνη 
: ** [[Δημοτικό διαμέρισμα Βραχασίου Λασιθίου|Δ.δ. Βραχασίου]] ** 
::* το Βραχάσι 
::* η Αγία Βαρβάρα 
::* το Επάνω Σίσι  
::* ο Καρτσινιανός  
::* ο Πύργος 
::* το Σεληνάρι 
::* το Σίσι 
: ** [[Δημοτικό διαμέρισμα Βρυσών Λασιθίου|Δ.δ. Βρυσών]] ** 
::* οι Βρύσες 
::* το Γιοφύρι 
::* το Δράσι 
: ** [[Δημοτικό διαμέρισμα Καρυδίου Μιραμπέλλου Λασιθίου|Δ.δ. Καρυδίου Μιραμπέλλου]] **  
::* το Καρύδι 
::* η Μονή Αρετίου  
: ** Δ.δ. Καστελλίου Φουρνής ** -- το Καστέλλι 
: ** [[Δημοτικό διαμέρισμα Λατσίδας Λασιθίου|Δ.δ. Λατσίδας]] ** 
::* η Λατσίδα  
::* οι Αγόροι  
::* η Ζούρβα  
: ** [[Δημοτικό διαμέρισμα Μιλάτου Λασιθίου|Δ.δ. Μιλάτου]] ** 
::* η Μίλατος  
::* το Αυγό (νησίδα)  
::* η Παραλία Μιλάτου 
: ** [[Δημοτικό διαμέρισμα Νικηθιανού Λασιθίου|Δ.δ. Νικηθιανού]] **   
::* ο Νικηθιανός  
::* το Πλατυπόδι  
: ** [[Δημοτικό διαμέρισμα Φουρνής Λασιθίου|Δ.δ. Φουρνής]] **  
::* η Φουρνή  
::* οι Δοριές  
::* το Σύρμεσο  
::* ο Χαυγάς 
: ** [[Δημοτικό διαμέρισμα Χουμεριάκου Λασιθίου|Δ.δ. Χουμεριάκου]] **  
::* ο Χουμεριάκος 
::* ο Άγιος Κωνσταντίνος 

## Εξωτερικοί σύνδεσμοι
*Η επίσημη ιστοσελίδα του δήμου Νεάπολης Λασιθίου
*Στοιχεία για τον δήμο Νεάπολης Λασιθίου από το Υπουργείο Εσωτερικών, Δημόσιας Διοίκησης και Αποκέντρωσης 

Κατηγορία:Δήμοι της περιφερειακής ενότητας Λασιθίου
Δήμος Οροπεδίου Λασιθίου

Ο **Δήμος Οροπεδίου Λασιθίου** βρίσκεται στα δυτικά του νομού Λασιθίου και έχει σαν έδρα το Τζερμιάδο. Πρόκειται για ορεινό δήμο ο οποίος, σύμφωνα με την απογραφή του 2011, έχει συνολικά 2.387 κατοίκους και έκταση 129.976 στρέμματα. Ο Δήμος παρέμεινε αμετάβλητος με την εφαρμογή του προγράμματος Καλλικράτηςκαι προέρχεται από την Επαρχία Λασιθίου.

Με το πρόγραμμα Κλεισθένης Ι, οι τοπικές Κοινότητες μετονομάστηκαν και πάλι σε Κοινότητες την 1η Σεπτεμβρίου 2019, έχοντας ξανά την ονομασία που έφεραν και προ του προγράμματος Καποδίστριας (1998).

## Κοινότητες
Ο Δήμος περιλαμβάνει 11 Κοινότητες, οι οποίες υπάγονται στην Επαρχία Λασιθίου. 

μικρογραφία|359x359px
## Διατελέσαντες δήμαρχοι Οροπεδίου (1999-σήμερα)

## Παραπομπές


## Εξωτερικοί σύνδεσμοι

*Στοιχεία για τον δήμο Οροπεδίου Λασιθίου από το Υπουργείο Εσωτερικών, Δημόσιας Διοίκησης και Αποκέντρωσης 


Κατηγορία:Δήμοι της περιφερειακής ενότητας Λασιθίου
Δήμος Σητείας (πρόγραμμα Καποδίστριας)

*Το παρόν λήμμα αφορά τον πρώην καποδιστριακό δήμο Σητείας.*

*Για τον προηγουμένου δήμο και νυν κοινότητα βλέπε: [[Κοινότητα Σητείας]].*

*Για τον σημερινό δήμο βλέπε: [[Δήμος Σητείας]].*

Ο **Δήμος Σητείας** βρίσκεται στα βόρεια του νομού Λασιθίου και λειτούργησε την περίοδο 1999-2010 με έδρα την Σητεία. 

Πρόκειται για παραθαλάσσιο δήμο ο οποίος, σύμφωνα με την απογραφή του 2001, έχει συνολικά 14.338 κατοίκους και έκταση 277.382 στρέμματα.

Ο δήμος περιλαμβάνει 18 δημοτικά διαμερίσματα:

: ** [[Δημοτικό διαμέρισμα Σητείας|Δ.δ. Σητείας]] ** 
::* η Σητεία  
::* η Αγία Φωτιά   
::* τα Ανεμομύλια  
::* η Γιανυσάδα (νησίδα)   
::* η Δραγονάδα (νησίδα)   
::* η Παξιμάδα (νησίδα)  
::* ο Πετράς   
::* ο Τρυπητός   
: ** [[Δημοτικό διαμέρισμα Αγίου Γεωργίου Σητείας|Δ.δ. Αγίου Γεωργίου Σητείας]] **   
::* ο Άγιος Γεώργιος  
::* η Επάνω Επισκοπή  
::* η Σωτήρα  
: ** [[Δημοτικό διαμέρισμα Αχλαδίων Λασιθίου|Δ.δ. Αχλαδίων]] **   
::* τα Αχλάδια   
::* ο Κιμουριώτης  
::* το Παρασπόρι  
: ** Δ.δ. Έξω Μουλιανών ** -- τα Έξω Μουλιανά 
: ** [[Δημοτικό διαμέρισμα Κατσιδωνίου Λασιθίου|Δ.δ. Κατσιδωνίου]] **   
::* το Κατσιδώνι  
::* το Σανδάλι   
::* η Σίτανος   
: ** [[Δημοτικό διαμέρισμα Κρυών Λασιθίου|Δ.δ. Κρυών]] **   
::* τα Κάτω Κρυά   
::* η Δάφνη   
::* τα Επάνω Κρυά  
::* η Ρίζα  
::* το Σκορδίλο 
: ** [[Δημοτικό διαμέρισμα Λάστρου Λασιθίου|Δ.δ. Λάστρου]] **  
::* η Λάστρος   
::* το Άγιο Πνεύμα   
: ** Δ.δ. Μαρωνίας ** -- η Μαρωνία
: ** [[Δημοτικό διαμέρισμα Μέσα Μουλιανών Λασιθίου|Δ.δ. Μέσα Μουλιανών]] ** 
::* τα Μέσα Μουλιανά  
::* ο Καλαβρός  
: ** Δ.δ. Μυρσίνης ** -- η Μυρσίνη
: ** [[Δημοτικό διαμέρισμα Πισκοκεφάλου Λασιθίου|Δ.δ. Πισκοκεφάλου]] **   
::* το Πισκοκέφαλο   
::* η Κάτω Επισκοπή   
: ** [[Δημοτικό διαμέρισμα Πραισού Λασιθίου|Δ.δ. Πραισού]] **  
::* ο Άγιος Σπυρίδων   
::* το Καλαμαύκι   
::* η Νέα Πραισός   
: ** [[Δημοτικό διαμέρισμα Ρούσσας Εκκλησίας Λασιθίου|Δ.δ. Ρούσσας Εκκλησίας]] **   
::* η Ρούσσα Εκκλησία  
::* ο Διόνυσος  
: ** [[Δημοτικό διαμέρισμα Σκοπής Λασιθίου|Δ.δ. Σκοπής]] ** 
::* η Σκοπή   
::* ο Ξερόκαμπος  
::* η Παναγία Φανερωμένη 
::* ο Παπαδιόκαμπος  
::* ο Σαραντάπηχος  
: ** [[Δημοτικό διαμέρισμα Σταυρωμένου Λασιθίου|Δ.δ. Σταυρωμένου]] **   
::* ο Σταυρωμένος   
::* το Αρνικόν  
::* η Ζου 
::* ο Κάτω Δρυς   
: ** [[Δημοτικό διαμέρισμα Σφάκας Λασιθίου|Δ.δ. Σφάκας]] **   
::* η Σφάκα   
::* ο Άγιος Ανδρέας   
: ** [[Δημοτικό διαμέρισμα Τουρλωτής Λασιθίου|Δ.δ. Τουρλωτής]] **   
::* η Τουρλωτή  
::* ο Μόχλος   
: ** Δ.δ. Χαμεζίου ** -- το Χαμέζιον 

## Εξωτερικοί σύνδεσμοι
*Η επίσημη ιστοσελίδα του δήμου Σητείας

## Παραπομπές


Κατηγορία:Δήμοι της περιφερειακής ενότητας Λασιθίου
Μάιρα Νίκολσον

Η **Μάιρα "Νίκυ" Λέβιστον Νίκολσον** (*Myra "Nicky" Leviston Nicholson*) (14 Δεκεμβρίου 1894 - 20 Σεπτεμβρίου 2007) ήταν η γηραιότερη εν ζωή υπήκοος Αυστραλίας και το ενδέκατο γηραιότερο πρόσωπο στον κόσμο την μέρα του θανάτου της από βρογχίτιδα. Η Νίκολσον καταγόταν από το Μπλάκμπερν (Βικτώρια), αλλά είχε γεννηθεί στο Κλαρκς Χιλ, κοντά στο Μπάλλαρατ.

Προερχόταν από οικογένεια με ιστορικό μακροζωΐας. Πολλοί από τους συγγενείς της έζησαν μέχρι την εννενηκοστή δεκαετία του. Ο σύζυγός της, Χάρολντ, πέθανε το 1971. Η Νίκολσον άφησε πίσω της έναν γιο, τρία εγγόνια και επτά δισέγγονα.

Απολάμβανε τη ζωή της μέχρι τα 100 χρόνια της και περιέγραψε τα γενέθλια των εκατό χρόνων της το 1994 ως "πολύ όμορφα". Πέθανε σε ηλικία 112 χρονών, εννέα μηνών και 6 ημερών.

## Εξωτερικοί σύνδεσμοι
* ''Journey from cradle to grave gets ever longer'', "The Age", 11 Φεβρουαρίου, 2006.

Κατηγορία:Αυστραλοί
Κατηγορία:Υπεραιωνόβιοι
Μπάμπης Τσετίνης

Ο  **Μπάμπης Τσετίνης**  (Δράμα, 15 Φεβρουαρίου 1941 — Βύρωνας, 29 Σεπτεμβρίου 2007) ήταν Έλληνας τραγουδιστής από τη Μακεδονία, ο οποίος θεωρείται ως ένας από τους γνησιότερους και αντιπροσωπευτικότερους εκπροσώπους του λαϊκού τραγουδιού.

## Βιογραφία
### Πρώτα χρόνια
Γεννήθηκε στη Δράμα και έζησε στη Θεσσαλονίκη μέχρι τις αρχές της δεκαετίας του '60. Την ίδια περίοδο ανέβηκε για πρώτη φορά στο πάλκο.

Εμφανίστηκε για πρώτη φορά στη δισκογραφία με το τραγούδι «*Το κορίτσι μου χορεύει*» του Βασίλη Καραπατάκη σε στίχους Χρήστου Κολοκοτρώνη. 
### Επιτυχία
Τα επόμενα χρόνια γνώρισε την επιτυχία με τραγούδια όπως «*Ο Βρεγμένος Βροχή Δεν Φοβάται*» Στίχοι: Ευάγγελος Ατραΐδης, Μουσική: Νίκος Μεϊμάρης, Φωνητικά: Λίτσα Διαμάντη, «*Ίσως*», «*Μπορεί*», «*Αμφιβολία*», «*Κι ενώ το ήξερα*» των Δερβενιώτη και Βίρβου, «*Στο παλιό το μονοπάτι*» του Βαρτάνη, *«Ό,τι αρχίζει ωραίο»* του Σπύρου Σκορδίλη, «*Με ποιο δικαίωμα*» των Βασιλειάδη-Πυθαγόρα, «*Να χαρείς τα μάτια σου, καλέ*», «*Η φτωχολογιά θα ζήσει*».

Συνεργάστηκε επίσης με τον Χρήστο Λεοντή, τον Γιώργο Κατσαρό, τον Μητσάκη, τον Λευτέρη Παπαδόπουλο, στο πάλκο με τον Μάνο Παπαδάκη και την Καίτη Γκρέι και τη Λίτσα Διαμάντη. .

Ηχογράφησε γύρω στα 200 τραγούδια και εμφανιζόταν σε μαγαζιά ακόμα και τα τελευταία χρόνια της καριέρας του.

### Ασθένεια και θάνατος
Τα τελευταία χρόνια υπέφερε από προβλήματα υγείας. Το 2005 έγινε συναυλία για οικονομική βοήθεια προς τον ασθενή τότε Τσετίνη.

Πέθανε στις 29 Σεπτεμβρίου του 2007 σε ηλικία 66 ετών και κηδεύτηκε από το νεκροταφείο του Βύρωνα.

## Παραπομπές


Κατηγορία:Έλληνες τραγουδιστές
Κατηγορία:Λαϊκοί τραγουδιστές
Δήμος Μακρύ Γιαλού

*Το παρόν λήμμα αφορά τον πρώην καποδιστριακό δήμο Μακρύ Γιαλού*

*Για τούς σημερινούς δήμους βλέπε: [[Δήμος Ιεράπετρας]] και [[Δήμος Σητείας]].*

Ο **Δήμος Μακρύ Γιαλού** ανήκε έως το 1998 στην επαρχία Σητείας και έκτοτε ήταν ανεξάρτητος δήμος του νομού Λασιθίου, που συστάθηκε με το πρόγραμμα Καποδίστριας, από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010, οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ιεράπετρας. Βρισκόταν στα νότια του νομού Λασιθίου και είχε σαν έδρα τον Κουτσουρά, 22 χιλιόμετρα ανατολικά της Ιεράπετρας και 38 χιλιόμετρα νοτιοδυτικά της Σητείας. Σήμερα, ο  Κουτσουράς  είναι η  έδρα της δημοτικής ενότητας Μακρύ Γιαλού του Δήμου Ιεράπετρας. 
Πρόκειται για παραθαλάσσια δημοτική ενότητα,  καθώς βρέχεται από το Λιβυκό πέλαγος. Σύμφωνα με την απογραφή του 2001  είχε συνολικά 4.204 κατοίκους και έκταση 159.229 στρέμματα.

Ο δήμος περιλάμβανε 8 δημοτικά διαμερίσματα:

: ** [[Δημοτικό διαμέρισμα Σταυροχωρίου Λασιθίου|Δ.δ. Σταυροχωρίου]] **
::* ο Κουτσουράς
::* η Λάπιθος
::* το Σταυροχώρι
::* τα Τσικκαλαριά
: ** [[Δημοτικό διαμέρισμα Αγίου Στεφάνου Λασιθίου|Δ.δ. Αγίου Στεφάνου]] **
::* ο Άγιος Στέφανος
::* ο Μακρύ Γιαλός
: ** [[Δημοτικό διαμέρισμα Λιθινών Λασιθίου|Δ.δ. Λιθινών]] **
::* οι Λιθίνες
::* το Αζάλι
::* η Λαγκάδα
: ** [[Δημοτικό διαμέρισμα Ορεινού Λασιθίου|Δ.δ. Ορεινού]] **
::* το Ορεινό
::* ο Άγιος Παντελεήμονας
::* ο Ανδριανός
::* ο Καλυβίτης
: ** [[Δημοτικό διαμέρισμα Περιβολακίων Λασιθίου|Δ.δ. Περιβολακίων]] **
::* τα Περιβολάκια
::* τα Επάνω Περιβολάκια
::* το Καλό Νερό
::* η Μονή Καψά
::* ο Πεζούλας
: ** [[Δημοτικό διαμέρισμα Πεύκων Λασιθίου|Δ.δ. Πεύκων]] **
::* η Ανάληψις
::* ο Άσπρος Ποταμός
::* οι Πεύκοι
::* τα Πιλαλήματα
: ** [[Δημοτικό διαμέρισμα Σχινοκαψάλων Λασιθίου|Δ.δ. Σχινοκαψάλων]] **
::* τα Σχινοκάψαλα
::* τα Αχλιά
::* η Γαλήνη
::* ο Μαύρος Κόλυμπος
: ** [[Δημοτικό διαμέρισμα Χρυσοπηγής Λασιθίου|Δ.δ. Χρυσοπηγής]] **
::* η Χρυσοπηγή
::* ο Μπέμπονας

## Εξωτερικοί σύνδεσμοι

*Στοιχεία για τον '''δήμο Μακρύ Γιαλού''' από το Υπουργείο Εσωτερικών, Δημόσιας Διοίκησης και Αποκέντρωσης 

Κατηγορία:Δήμοι της περιφερειακής ενότητας Λασιθίου
Απομακρυσμένες Νησίδες των Ηνωμένων Πολιτειών

300px|right|thumb|Χάρτης θέσης των νησιών στον Ειρηνικό Ωκεανό (σε κόκκινη παράθεση)
**Απομακρυσμένες Νησίδες των Ηνωμένων Πολιτειών** ένας στατιστικός χαρακτηρισμός, που καθορίζεται με το ISO 3166-1, για τις 9 απομονωμένες νησιωτικές κτήσεις των Ηνωμένων Πολιτειών. Η Ατόλλη Παλμύρα είναι η μόνη ενσωματωμένη περιοχή ανάμεσα τους. Επί του παρόντος κανένα δεν έχει μόνιμους κατοίκους. Με πιο πρόσφατη απογραφή πληθυσμού αυτήν του 1980 να δίνει στοιχεία για τρία από τα νησιά: Ατόλλη Τζόνστον (327), Ατόλλη Μίντγουαιη (453) και Νήσο Ουέηκ (302). Οι ακόλουθες απογραφές του 1990 και 2000 μόνο σημειώνουν ότι δεν υπάρχει ιθαγενής πληθυσμός, που ήταν επίσης αληθές για όλες τις προηγούμενες απογραφές πλην αυτής του 1940. Το Πλάνο Αποίκησης των Μπαίηκερ, Χάουλαντ και Τζάρβις προσπάθησε να εγκαταστήσει Αμερικανούς σε αυτά τα τρία νησιά με αρχή το 1935, αλλά και τα τρία εκκενώθηκαν το 1942 ως αποτέλεσμα του Β΄ Παγκοσμίου Πολέμου.

Κατατάσσονται μαζί εντελώς για μια στατιστική διευκόλυνση. Δεν διοικούνται συλλογικά, ούτε μοιράζονται μια κοινή πολιτισμική ή πολιτική ιστορία πέρα του ότι επί του παρόντος είναι ακατοίκητα νησιά υπό την κυριαρχία των Ηνωμένων Πολιτειών.
Αντιπροσωπεύονται συλλογικά υπό τον ISO 3166-1 alpha-2 κωδικό UM. Ο Διαδικτυακός κωδικός χώρας ανώτατου επιπέδου ορισμός (ccTLD) ".um" έχει δοθεί ιστορικά στα νησιά, όμως, αποσύρθηκε τον Ιανουάριο του 2007.
Οκτάυ Ριφάτ

Ο **Οκτάυ Ριφάτ** (τουρκ.*Oktay Rifat*, 10 Ιουνίου 1914 - 18 Απριλίου 1988) ήταν Τούρκος συγγραφέας λογοτεχνικών έργων, θεατρικών έργων και ένας από εμπροσθοφύλακες της μοντέρνας Τουρκικής ποίησης από τα τέλη της δεκαετίας του 1930. Υπήρξε ένας από τους ιδρυτές του κινήματος Γκαρίπ, μαζί με τους Ορχάν Βελί και Μελίχ Τζεβντέτ. 

Ο Οκτάυ Ριφάτ είχε σημαντικό αντίκτυπο στην σύγχρονη Τουρκική ποίηση, κινούμενος έξω από παραδοσιακές ποιητικές συμβάσεις και δημιουργώντας ένα νέο κίνημα.

## Βιογραφία

Ο Οκτάυ Ριφάτ γεννήθηκε στις 10 Ιουνίου 1914 στην πόλη της Τραπεζούντας, με πατέρα τον ποιητή και γλωσσολόγο Σαμίχ Ριφάτ Χοροζτσού, ο οποίος ήταν επίσης κυβερνήτης της Τραπεζούντας. 

Αποφοίτησε από το *Erkek Lisesi* της Άγκυρας (Γυμνάσιο της Άγκυρας) το 1932, και πήρε το πτυχίο του στη νομική από το Πανεπιστήμιο της Άγκυρας. Διορίστηκε στο Παρίσι για να κάνει το διδακτορικό του, ωστόσο τρία χρόνια αργότερα γύρισε πίσω χωρίς να το ολοκληρώσει εξαιτίας του Β' Παγκόσμιου Πολέμου. 

Μετακόμισε στην Κωνσταντινούπολη το 1955, και άρχισε να εργάζεται ως νομικός σύμβουλος για τους Κρατικούς Σιδηροδρόμους. Αποσύρθηκε το 1973 και πέθανε στην Κωνσταντινούπολη στις 18 Απριλίου 1988. 

## Έργο

Ο Οκτάυ Ριφάτ άρχισε να γράφει ποίηση ως μαθητής γυμνασίου, και τα πρώτα του ποιήματα εκδόθηκαν μεταξύ του 1936 και 1944 στη λογοτεχνική εφημερίδα Βαρλέκ (*Varlık, Ύπαρξη*). 

Το 1941, μαζί με τους φίλους του Ορχάν Βελί Κανίκ και Μελίχ Τζεβντέτ Αντάυ, εξέδωσε το διάσημο βιβλίο *Γκαρίπ (Garip)* το οποίο απετέλεσε το πρώτο παράδειγμα του Γκαρίπ, ή "Παράξενου" κινήματος. 

Στα ποιήματά του, που κάνουν χρήση όλου του πλούτου της μητρικής του Τούρκικης γλώσσας, περιλαμβάνεται το *Karga ile Tilki* (*Το Κοράκι και η Αλεπού*), για το οποίο κέρδισε το Βραβείο Ποίησης *Yeditepe* το 1955. 

Ο Οκτάυ Ριφάτ δημοσίευσε και μυθιστορήματα όπως τα *Bir Kadının Penceresinden* και *Danaburnu*, θεατρικά έργα όπως το *Kadınlar Arasında* (*Μεταξύ Γυναικών*, πρωτοπαίχτηκε το 1948) και μετέφρασε αρχαιότερα κείμενα στα Τουρκικά από τα Λατινικά και Ελληνικά. . 

Στα έργα του έχουν απονεμηθεί πολλά τουρκικά λογοτεχνικά βραβεία. 

## Δημοσιευμένα Έργα

* Garip (μαζί με τους Ορχάν Βελί και Μελίχ Τζεβντέτ, 1941)
* Yaşayıp Ölmek Aşk ve Avarelik Üstüne Şiirler (1945)
* Güzelleme (1945)
* Aşağı Yukarı (1952)
* Karga ile Tilki (1954)
* Perçemli Sokak (1956)
* Âşık Merdiveni (1958)
* İkilik (Aşağı Yukarı ve Karga ile Tilki'nin ikinci baskısı,1963)
* Elleri Var Özgürlüğün (1966)
* Şiirler (1969)
* Yeni Şiirler (1973)
* Çobanıl Şiirler (1976)
* Bir Cıgara İçimi (1979)
* Elifli (1980)
* Denize Doğru Konuşma (1982)
* Dilsiz ve Çıplak (1984)
* Koca Bir Yaz (1987)
* Bütün Şiirleri (1991)

## Παραπομπές


## Εξωτερικοί σύνδεσμοι
* Επιλεγμένα ποιήματα του Οκτάυ Ριφάτ μεταφρασμένα στα αγγλικά
-''His Poems''

Κατηγορία:Τούρκοι συγγραφείς
Κατηγορία:Τούρκοι ποιητές
Κατηγορία:Τούρκοι θεατρικοί συγγραφείς
Κατηγορία:Τούρκοι μυθιστοριογράφοι
Κατηγορία:Τούρκοι μεταφραστές
Κατηγορία:Απόφοιτοι Πανεπιστημίου της Άγκυρας
Παγκόσμιο Κύπελλο Ποδοσφαίρου Γυναικών

Το **Παγκόσμιο Κύπελλο Ποδοσφαίρου Γυναικών** (αγγλικά: *FIFA Women's World Cup*) είναι ένα διεθνές τουρνουά ποδοσφαίρου γυναικών που διοργανώνεται από τη Διεθνή Ομοσπονδία Ποδοσφαίρου (ΦΙΦΑ). Το τουρνουά διεξάγεται τακτικά κάθε τέσσερα χρόνια από το 1991, όταν η Κίνα φιλοξένησε το πρώτο της τουρνουά διοργανώθηκε από αυτό που αρχικά ονομαζόταν «Παγκόσμιο πρωτάθλημα ποδοσφαίρου γυναικών». Σύμφωνα με την τρέχουσα μορφή του τουρνουά, 31 από τις εθνικές ομάδες ποδοσφαίρου γυναικών από διαφορετικές χώρες εισέρχονται στο τουρνουά μέσω προκριματικών αγώνων, ενώ οι τελευταίες 32 θέσεις, η διοργανώτρια χώρα, προκρίνονται αυτόματα.

Τα Παγκόσμια Κύπελλα Γυναικών που έχουν πραγματοποιηθεί μέχρι στιγμής έχουν κερδίσει πέντε διαφορετικές εθνικές ομάδες ποδοσφαίρου. Η πιο επιτυχημένη ομάδα στο τουρνουά θεωρούνται οι ΗΠΑ που έχουν κερδίσει 4 εκδόσεις αυτού του τουρνουά μέχρι στιγμής. Άλλοι νικητές περιλαμβάνουν τη Γερμανία με 2 τίτλους και την Ιαπωνία, τη Νορβηγία και την Ισπανία με έναν τίτλο η καθεμία. 

Μέχρι στιγμής οκτώ χώρες έχουν φιλοξενήσει αυτό το τουρνουά. Το τουρνουά ποδοσφαίρου έχει φιλοξενηθεί δύο φορές από την Κίνα και τις Ηνωμένες Πολιτείες, ενώ άλλοι οικοδεσπότες περιλαμβάνουν τη Σουηδία, τη Γερμανία, τον Καναδά, τη Γαλλία, την Αυστραλία και τη Νέα Ζηλανδία, που έχουν φιλοξενήσει το τουρνουά από μία φορά το καθένα.

Στη διοργάνωση του 2023 που διεξήχθη στην Αυστραλία και στη Νέα Ζηλανδία, νικήτρια ανακηρύχθηκε η εθνική ομάδα της Ισπανίας, νικώντας στον τελικό της διοργάνωσης την εθνική ομάδα της Αγγλίας.

## Οι νικήτριες

**Σημείωση**
:**[1]** Δεν παίχτηκε παράταση.

## Η επίδοση των χωρών σε όλες τις διοργανώσεις

## Παραπομπές


## Εξωτερικοί σύνδεσμοι
* Επίσημη ιστοσελίδα της FIFA 
* Σελίδα της ΟΥΕΦΑ για τη διοργάνωση
* Οι αγώνες στο RSSSF


Παγκοσμιο κυπελλο ποδοσφαιρου γυναικων
Κατηγορία:Διεθνείς διοργανώσεις γυναικείου ποδοσφαίρου
Σημαία της Σλοβενίας

[thumb|240px|right|[Αρχείο:FIAV 111001.svg|20px Σημαία της Σλοβενίας και ναυτικό έμβλημα. Λόγος: 1:2]]
[thumb|180px|right|[Αρχείο:FIAV 000110.svg|20px Έμβλημα των πολιτών και κρατικό έμβλημα. Λόγος σημαίας: 2:3]]
[thumb|240px|right|[Αρχείο:FIAV 000001.svg|20px Ναυτική σημαία. Λόγος: 1:2]]

Η εθνική **[[σημαία]] της [[Σλοβενία|Σλοβενίας]]** αποτελείται από τρεις ισομεγέθεις οριζόντιες λωρίδες, χρώματος λευκού στην κορυφή, μπλε και ερυθρού, με το εθνόσημο της Σλοβενίας να βρίσκεται στην πάνω πλευρά από όπου υψώνεται η σημαία και βρίσκεται στο κέντρο ανάμεσα στη λευκή και τη μπλε λωρίδα.

## Ιστορία της σημαίας

[thumb|240px|border|left|[Αρχείο:FIAV historical.svg|20px Σημαία της Σοσιαλιστικής Δημοκρατίας της Σλοβενίας,, λόγος: 1:2]]
Τα χρώματα της σημαίας θεωρούνται πανσλαβικά, στην πραγματικότητα όμως προέρχονται από το Δουκάτο της Καρνιόλας, το εθνόσημο του οποίου αποτελούνταν από έναν γαλάζιο αετό σε λευκό φόντο με ένα χρυσοκόκκινο μισοφέγγαρο. 

Το σημερινό τρίχρωμο σχέδιο δημιουργήθηκε το 1848, όταν ομάδα φοιτητών από τη Λιουμπλιάνα πήρε τα χρώματα από το εθνόσημο της Καρνιόλας και τα ταίριασε έτσι, ώστε να μοιάζουν με τη σημαία της Ρωσίας. Για πρώτη φορά φάνηκε σε κτήριο στις 7 Απριλίου 1848 κοντά στην πλατεία Πρεσέρεν, στη Λιουμπλιάνα. Στη συνέχεια αναγνωρίστηκε από την αυστριακή κυβέρνηση ως επίσημη σημαία της Καρνιόλας. Το δεύτερο μισό του 19ου αιώνα το σχέδιο με τα τρία χρώματα αναγνωρίστηκε ως σημαία όλων των Σλοβένων. Την περίοδο της ιταλικής κατοχής ήταν απαγορευμένη, ενώ το 1945 προστέθηκε στη σημαία το σοσιαλιστικό αστέρι. Έπειτα από την ανεξαρτησία της Σλοβενίας από τη Γιουγκοσλαβία, ένα νέο εθνόσημο μπήκε στη σημαία και το αστέρι έφυγε. Η σημαία επίσημα καθιερώθηκε στις 27 Ιουνίου 1991.

## Άλλες σημαίες

Το πολιτικό έμβλημα για τα πλοία έχει το ίδιο σχέδιο με την εθνική σημαία, όμως διαφέρει ως προς το μέγεθος (2:3 αντί 1:2). Το ναυτικό έμβλημα είναι τρίχρωμο με τις λωρίδες στα χρώματα λευκό, μπλε, κίτρινο.

## Πρόταση για νέα σημαία

To 2004, ξεκίνησε μία εκστρατεία για ολική ή μερική αλλαγή της σημαίας, ώστε να βελτιωθεί η διεθνής αναγνώριση της Σλοβενίας και κυρίως να διαφοροποιηθεί η σημαία της από τη σημαία της Σλοβακίας. Τον επίσημο διαγωνισμό κέρδισε ένα σχέδιο με 11 λωρίδες. Για την ώρα οι κάτοικοι αρνούνται σθεναρά να αλλάξουν τη σημαία.

## Εξωτερικοί σύνδεσμοι

* Προτάσεις για τη σημαία της Σλοβενίας
* Κυβερνητική ιστοσελίδα αναφορικά με τη σημαία

Κατηγορία:Εθνικά σύμβολα της Σλοβενίας
Σλοβενια
Εθνόσημο της Σλοβενίας

right|130px
Το **[[εθνόσημο]] της [[Σλοβενία|Σλοβενίας]]** αποτελείται από έναν κόκκινο θυρεό με αιχμηρές άκρες, πάνω στον οποίο βλέπουμε καλλιτεχνικά σχεδιασμένο το όρος Τρίγκλαβ. Κάτω από το βουνό υπάρχουν δύο κυρτές γραμμές που αντιπροσωπεύουν τη θάλασσα και τα ποτάμια και πάνω από το Τρίγκλαβ υπάρχουν τρία χρυσά εξάκτινα αστέρια τα οποία σχηματίζουν ένα τρίγωνο. Τα αστέρια προέρχονται από το εθνόσημο των κόμητων του Celje.

thumb|120px|left|Το προηγούμενο εθνόσημο της Σοσιαλιστικής Δημοκρατίας της Σλοβενίας

## Ιστορία
Η θάλασσα και το όρος Τρίγκλαβ εμφανίζονται επίσης στο εθνόσημο της Σοσιαλιστικής Δημοκρατίας της Σλοβενίας, που ήταν σε χρήση όταν η χώρα ήταν μία από τις έξι συνολικά σοσιαλιστικές δημοκρατίες της Ομοσπονδιακής Σοσιαλιστικής Δημοκρατίας της Γιουγκοσλαβίας. Το προηγούμενο εθνόσημο περιτριγυριζόταν από σιτάρι με φύλλα και είχε ένα κόκκινο αστέρι στο πάνω μέρος του. Το νέο εθνόσημο είχε σχεδιαστεί εκείνη την εποχή από το Μάρκο Πογκάκνικ.

## Εξωτερικοί σύνδεσμοι

* Στοιχεία για το εθνόσημο στην ιστοσελίδα της κυβέρνησης

Κατηγορία:Εθνικά σύμβολα της Σλοβενίας
Σλοβενια
Εριχθώ

H μάγισσα **Εριχθώ** περιγράφεται στα *Pharsalia* του Ρωμαίου ποιητή Μάρκου Ανναίου Λουκανού. Στο τεράστιο σε έκταση επικό ποίημά του για τον εμφύλιο πόλεμο ανάμεσα στον Ιούλιο Καίσαρα και τον Πομπήιο, η Εριχθώ περιγράφεται σαν μια τρομακτική μορφή που φαίνεται να είναι συνδυασμός όλων των προηγούμενων μαγισσών, και θυμίζει πολύ την περιγραφή του Βιργίλιου για την Εκάτη στην *Αινειάδα*. 
Η Εριχθώ ζούσε στη Θεσσαλία, την κλασική γη της μαγείας, και τη συμβουλευόταν εκεί ο γιος του Πομπηΐου την παραμονή της μάχης των Φαρσάλων (48 π.Χ.). Έχει τεράστιες δυνάμεις και μοιάζει περισσότερο με θεά παρά με μάγισσα. Προβάλλει ως ένα είδος της μεγάλης μητέρας Κάλι, να μαζεύει τα οστά και τις στάχτες των νεκρών. Στα *Pharsalia*, αντί να καθοδηγήσει τον νέο στον κάτω κόσμο, η Εριχθώ φέρνει τον κάτω κόσμο στους ζωντανούς μέσω της νεκρομαντείας και εμψυχώνει ένα πτώμα που προφητεύει το αποτέλεσμα της μάχης. 

Το πλήρες κείμενο παρέχει ακόμη περισσότερη ζοφερή εικονοπλασία. 
## Βιβλιογραφία
*Marcus Annaeus Lucanus, *Pharsalia*.
*Dodds E.R., 1951, The Greeks and The Irrational, University of California Press, Berkeley, CA.

Κατηγορία:Μαγεία στον αρχαίο κόσμο
Ποταμοί Ναϊρόμπι

Υπάρχουν τουλάχιστον δύο ποταμοί με το όνομα **Ναϊρόμπι** στην Κένυα.

Ο πρώτος πηγάζει από το Όρος Κένυα και είναι παραπόταμος του Σαγκάνα, παραποτάμου του Τάνα, του μακρύτερου ποταμού της χώρας.

Ο δεύτερος διασχίζει την πρωτεύουσα της χώρας, που πήρε το όνομά του: Ναϊρόμπι. Αποτελεί τον κύριο ποταμό της ομώνυμης λεκάνης, που τη διαρρέουν πολλοί ποταμοί οι οποίοι ρέουν προς τα ανατολικά. Αυτοί όλοι οι μικροί ποταμοί ενώνονται τελικά στον ποταμό Αθί, του οποίου τα νερά χύνονται στον Ινδικό Ωκεανό. Οι κυριότεροι παραπόταμοι του ίδιου του Ναϊρόμπι κατά σειρά από βόρεια προς τα νότια είναι οι: Ruiru, Kamiti, Rui Ruaka, Karura, Gitathuru ή Getathuru, Mathare, Kirichwa και Motoine-Ngong. Ο τελευταίος σχηματίζει την τεχνητή λίμνη του Φράγματος Ναϊρόμπι, που παρέχει πόσιμο νερό στους κατοίκους της πρωτεύουσας. 

Κατά την εποχή των βροχών, η παροχή του ποταμού πολλαπλασιάζεται, πλημμυρίζοντας τις χαμηλότερες από τις όχθες του.

## Εξωτερικοί σύνδεσμοι
* 
* UNEP: Nairobi River Basin Programme 

Κατηγορία:Ποταμοί της Κένυας
Γκαρίπ

Το **Γκαρίπ** (**Garip**, *περίεργο/παράξενο* στα Τούρκικα) ήταν ομάδα Τούρκων ποιητών και ποιητικό κίνημα της χώρας. 

Το αποτέλεσαν οι Ορχάν Βελί, Οκτάυ Ριφάτ και Μελίχ Τζεβντέτ, επιφανείς ποιητές της Τουρκίας που ήταν φίλοι από τα μαθητικά τους χρόνια. Έκαναν γνωστό το νέο εγχείρημά τους το 1941 με μία συλλογή με την ονομασία Γκαρίπ, η οποία αποτέλεσε το έναυσμα του καλλιτεχνικού ρεύματος. Μετά το θάνατο του Βελί το 1950, οι δύο άλλοι φίλοι ανέπτυξαν τα ιδιαίτερα ξεχωριστά τους στυλ και άρχισαν τη συγγραφή μυθιστορημάτων και θεατρικών έργων. 

Τα ποιήματα της ομάδας δημοσιεύτηκαν σε μια σειρά λογοτεχνικών περιοδικών, ιδιαίτερα στη Βαρλέκ (*Varlık, Ύπαρξη*) και Γιαπράκ (*Yaprak, Φύλλο*). Η Βαρλέκ είναι περιοδικό ευρείας κυκλοφορίας σε ολόκληρη την επικράτεια της χώρας, ενώ η Γιαράκ ήταν ολιγοσέλιδο λογοτεχνικό περιοδικό που ετοιμαζόταν, εκδιδόταν και διανεμόταν από τους ποιητές του Γκαρίπ μέχρι τον ξαφνικό θάνατο του Ορχάν Βελί σε ηλικία τριάντα έξι χρονών. 

Το όνομα Γκαρίπ συμβόλιζε τη ρήξη με τη συμβατική (θεωρούμενη παρηκμασμένη) τεχνοτροπία της Τουρκικής ποίησης και λογοτεχνίας. Οι ποιητές του Γκαρίπ χρησιμοποιούσαν την τρέχουσα καθομιλουμένη γλώσσα καθώς και σουρεαλιστικά στοιχεία στα ποιήματά τους. Αν και διήρκεσε μόλις δέκα χρόνια ο αντίκτυπος του κινήματος στην Τουρκική ποίηση είναι αισθητός ακόμη και σήμερα.

Κατηγορία:Λογοτεχνικά ρεύματα
Κατηγορία:Ποίηση
Κατηγορία:Πολιτισμός της Τουρκίας
Όρη Ρουβενζόρι

thumb|285px|Το όρος Στάνλεϊ, το ψηλότερο της οροσειράς.
Η οροσειρά ή **Όρη Ρουβενζόρι** (Rwenzori Mountains) είναι μια μικρή συστάδα υψηλών βουνών στην κεντρική Αφρική, στα σύνορα Ουγκάντας και Λαϊκής Δημοκρατίας του Κονγκό, με υψηλότερη κορυφή σε υψόμετρο 5.109 μ. σε γεωγραφικές συντεταγμένες 0° 23΄ 09΄΄ βόρειο πλάτος και 29° 52΄ 18΄΄ ανατολικό μήκος. Οι υψηλότερες κορυφές των βουνών Ρουβενζόρι καλύπτονται από αιώνια χιόνια, οι μόνες που διαθέτουν τέτοιο κάλυμμα στην Αφρική εκτός από το Όρος Κένυα και το Κιλιμάντζαρο. Τα Όρη Ρουβενζόρι ταυτίζονται από πολλούς με τα «Όρη της Σελήνης» του Πτολεμαίου, αλλά οι αρχαίες περιγραφές είναι πολύ ασαφείς για να είναι αυτό βέβαιο.

Το ορεινό αυτό συγκρότημα έχει μήκος περί τα 120 χλμ. και πλάτος 65 χλμ. Αποτελείται από 6 κύριους όγκους που τους χωρίζουν βαθιά φαράγγια: Το Όρος Στάνλεϋ (5.109 μ.), το Όρος Σπεκ (4.890 μ.), το Όρος Μπέικερ (4.843 μ.), το Όρος Εμίν (4.798 μ.), το Όρος Γκεσί (4.715 μ.) και το Όρος Λουδοβίκου της Σαβοΐας (4.627 μ.). Το Στάνλεϋ είναι το μεγαλύτερο και διαθέτει αρκετές δευτερεύουσες κορυφές (η υψηλότερη ονομάζεται Μαργαρίτα). Τα πετρώματα των βουνών είναι μεταμορφωσιγενή. Η περιοχή είναι πολύ υγρή και τα βουνά είναι συχνά τυλιγμένα από σύννεφα.

Τα Όρη Ρουβενζόρι είναι γνωστά για τη βλάστησή τους και την πανίδα τους. Εκεί ζουν ελέφαντες, πολλά είδη πρωτευόντων και πουλιών. Το μεγαλύτερο μέρος της οροσειράς είναι ανακηρυγμένο «Μνημείο της Παγκόσμιας Κληρονομιάς από την UNESCO και καλύπτεται από τον Εθνικό Πάρκο Ορέων Ρουβενζόρι στην Ουγκάντα και από το Εθνικό Πάρκο Βιρούνγκα στη Λαϊκή Δημοκρατία του Κονγκό.

Οι πρώτοι Ευρωπαίοι που αντίκρυσαν τα Όρη Ρουβενζόρι ήταν τα μέλη της αποστολής Στάνλεϋ το 1889 (τα σύννεφα θεωρούνται η κύρια αιτία που οι εξερευνητές των δύο δεκαετιών που προηγήθηκαν δεν τα είχαν δει). Ωστόσο, η πρώτη ανάβαση στην υψηλότερη κορυφή τους έγινε το 1906 από τον Δούκα του Αμπρούτσι.

## Εξωτερικοί σύνδεσμοι
* Η πρώτη ιστορική ανάβαση των βουνών και οι εορτασμοί για την εκατονταετηρίδα της 
* rwenzori.com - Τουριστικές πληροφορίες 
* Διήγηση και φωτογραφίες από μια ανάβαση στα όρη
* 30 εικόνες από μια αναρρίχηση στα όρη (από την πλευρά του Κονγκό)
* Η αξιόλογη χλωρίδα και πανίδα των Ρουβενζόρι

## Παραπομπές


Κατηγορία:Βουνά της Ουγκάντας
Κατηγορία:Βουνά της Λαϊκής Δημοκρατίας του Κονγκό
Ενθαλπία

Η **ενθαλπία** είναι θερμοδυναμικό μέγεθος που αντιπροσωπεύει το ολικό ποσό θερμικής ενέργειας που περιέχει ένα θερμοδυναμικό σύστημα. Ειδικότερα αποτελεί το άθροισμα της εσωτερικής ενέργειας ενός σώματος και του γινομένου της εσωτερικής πίεσης επί του όγκου που καταλαμβάνει μια ουσία. Το γινόμενο εκφράζει την ενέργεια που απαιτείται για να εκτοπίσει το σώμα το περιβάλλον του και να καταλάβει τη θέση στην οποία βρίσκεται.
* Παλαιότερα αντί του όρου "ενθαλπία" χρησιμοποιούνταν ο όρος "περιεχόμενη θερμότητα" (*περιεχομένη θερμότης* - Wärmeinhalt)
Με τον ελληνικό όρο **ενθαλπία**, διεθνή σήμερα, που προέρχεται από το αρχαίο ελληνικό ρήμα *ενθάλπω* = ζεσταίνω, κρύβω μέσα μου, περιθάλπω, χαρακτηρίζεται στη Χημεία η ενέργεια που προσφέρεται κατά τη θέρμανση ουσιών και που εγκλωβίζεται στα μόριά τους ιδίως σ' εκείνα των υδρατμών τους. Συνέπεια αυτού είναι ότι τα μόρια αυτά έχουν μεγαλύτερο ενεργειακό περιεχόμενο από τα αρχικά μόρια. Έτσι στη γλώσσα της χημείας η ενθαλπία αποτελεί το θερμικό περιεχόμενο κάθε χημικού συστήματος η οποία και συμβολίζεται συνήθως με το γράμμα **Η**.

Η ενέργεια αυτή οφείλεται στις δυνάμεις των χημικών δεσμών που συγκρατούν τα άτομα μέσα στο μόριο, αλλά και στην κίνηση των ατόμων, των ηλεκτρονίων καθώς και του ίδιου του μορίου. Έτσι η χημική αυτή ενέργεια παραμένει εγκλωβισμένη μέσα στο μόριο που μπορεί να αποδοθεί άλλοτε εύκολα π.χ. με σπινθήρα στη βενζίνη, και άλλοτε δύσκολα.

Η ενθαλπία είναι προσδιοριστική έννοια στις χημικές αντιδράσεις.

## Παραπομπές


## Εξωτερικοί σύνδεσμοι


Κατηγορία:Φυσικά μεγέθη
Dio vi Salvi Regina

Το **Dio vi Salvi Regina** (*Ντίο βι Σάλβι Ρετζίνα*) είναι θρησκευτικό παραδοσιακό τραγούδι της Κορσικής. Οι ντόπιοι εθνικιστές το θεωρούν επίσης ως τον εθνικό ύμνο της Κορσικής. Συνηθίζεται να τραγουδιέται στο τέλος κάθε Κορσικάνικης παραδοσιακής συναυλίας. 

Το τραγούδι γράφτηκε ως ύμνος στην Ιταλία από τον Φραγκίσκο ντε Τζερόνιμο (ο οποίος αργότερα αγιοποιήθηκε) γύρω στα 1675. Υιοθετήθηκε ως εθνικός ύμνος της ανεξάρτητης Κορσικής όταν οι κάτοικοί της ανεκήρυξαν την ανεξαρτησία τους από τη Δημοκρατία της Γένοβας στο Κόρτε, στις 30 Ιανουαρίου 1735. 

Παραδοσιακά, η μετατροπή του ύμνου από Κορσικανικός ύμνος σε σύμβολο εκστρατείας για την Κορσικάνικη ανεξαρτησία, αποδίδεται σε έναν βοσκό, τον *Sauveur Costa*. Παρουσιάστηκε για πρώτη φορά στο παρεκκλήσι του Αγίου Μάρκου (San Marco) στις 25 Απριλίου 1720.

Η ευρέως χρησιμοποιούμενη εκδοχή της τελευταίας στροφής, γραμμένη στην Κορσικανική γλώσσα, ήταν προσθήκη στο αρχικό κείμενο, και κάνει αναφορά σε νίκη εναντίον των εχθρών της Κορσικής, για να τονίσει την σκοπιμότητα χρήσης των υιοθετούμενων πρόσθετων στίχων.

## Ο Ύμνος

:Diu vi salvi Regina
:È madre universale
:Per cui favor si sale
:Al paradisu.

:Voi siete gioa è risu
:Di tutti i scunsulati
:Di tutti i tribulatti
:Unica speme.
 
:À voi sospira è geme
:Il nostru afflitu core
:In un mar' di dolore
:È d'amarezza.

:Maria, mar' di dolcezza
:I vostri ochji pietosi
:Materni ed amorosi
:À noi volgete.

:Noi miseri accogliete
:Nel vostru santu velu
:Il vostru figliu in celu
:À noi mostrate.
 
:Gradite ed ascultate
:Ô vergine Maria
:Dolce è clemente è pia
:Gli affleti nostri accogliete.
 
:Voi da i nemici nostri
:À noi date vitoria
:E poi l'eterna gloria
:In paradisu.

## Παραπομπές

## Εξωτερικοί σύνδεσμοι
* "Diu vi salvi Regina"
* "Diu vi salvi Regina"

Κατηγορία:Κορσική
Κατηγορία:Εθνικοί ύμνοι
Κατηγορία:Πατριωτικά τραγούδια
Κατηγορία:Ύμνοι προς την Παναγία
Θέιν Σέιν

Ο πτέραρχος **Θέιν Σέιν** (*Thein Sein*) ήταν ο Πρόεδρος της Μιανμάρ από τις 30 Μαρτίου 2011 έως τις 30 Μαρτίου 2016. Χρημάτισε προσωρινός Πρωθυπουργός από το 2007 ως το 2011, παράλληλα με το αξίωμα του πρώτου Γραμματέα στο Κρατικό Συμβούλιο για την Ειρήνη και για την Ανάπτυξη.

Συμπεριελήφθη στη λίστα που εξέδωσε το περιοδικό *[[Τάιμ (περιοδικό)|Time]]* για τα *«Πρόσωπα με τη Μεγαλύτερη Επιρροή Παγκοσμίως»* για το έτος 2012.

## Πολιτική σταδιοδρομία
Διορίστηκε στις 18 Μαΐου 2007 στη θέση του ασθενούντος Σόε Γουίν, ο οποίος εισήχθη σε νοσοκομείο στη Σιγκαπούρη για νοσηλεία. Ηγήθηκε διαπραγματεύσεων με το Μπανγκλαντές και την Καμπότζη.

Στις 2 Οκτωβρίου 2007 έγινε πρωθυπουργός και επίσημα, καθώς απεβίωσε ο Σόε Γουίν. Ορκίστηκε πρόεδρος έπειτα από την παράδοση της εξουσίας από τη χούντα στην πολιτική κυβέρνηση, στις 30 Μαρτίου 2011.

### Γενικές εκλογές 2010
Ο ίδιος και το κόμμα του κέρδισαν στις πρώτες γενικές εκλογές στην χώρα έπειτα από 20 χρόνια, το 2010, ως επικεφαλής του Κόμματος Ένωση Αλληλεγγύης και Ανάπτυξης. Στις 4 Φεβρουαρίου 2011, ο Σέιν διορίστηκε από το Κοινοβούλιο στο αξίωμα του Προέδρου της Μιανμάρ και έγινε ο πρώτος μη στρατιωτικός στο αξίωμα αυτό έπειτα από 50 χρόνια. Αντιπρόεδροι διορίστηκαν οι Τιν Αούνγκ Μγιντ Ου (Tin Aung Myint Oo) και Σάι Μάουκ Χαμ (Sai Mauk Kham). Ανέλαβε επίσημα καθήκοντα έπειτα από την διάλυση του κυβερνώντος στρατιωτικού συμβουλίου στις 30 Μαρτίου 2011. Η ορκωμοσία του έγινε κεκλεισμένων των θυρών.

### Γενικές εκλογές 2015
Τον Νοέμβριο του 2015 η κυβέρνηση του Σέιν διεξήγαγε τις γενικές εκλογές. Ο Εθνικός Σύνδεσμος για τη Δημοκρατία της αντιπολίτευσης , με αρχηγό την Αούνγκ Σαν Σου Κι, κέρδισε την απόλυτη πλειοψηφία στις εκλογές, κάτι που μεταφράζεται σε ποσοστό άνω του 70% των εδρών του κοινοβουλίου.

Τον Μάρτιο του 2016 ο Χτιν Κιάου έγινε νέος πρόεδρος. 

## Παραπομπές


## Εξωτερικοί σύνδεσμοι
* 

Κατηγορία:Πρόεδροι της Μιανμάρ
Κατηγορία:Πρωθυπουργοί της Μιανμάρ
Εγιούπ Τζαν

Ο **Εγιούπ Τζαν** *([[Τουρκική γλώσσα|τουρκ.]] Eyüp Can)* είναι Τούρκος δημοσιογράφος και αρχισυντάκτης της Τουρκικής εφημερίδας *[[Radikal]]*.
## Βιογραφία
Γεννήθηκε το 1973 στα Άδανα της Τουρκίας. Μετά την αποφοίτησή του από το τμήμα Επικοινωνιών στο Πανεπιστήμιο της Κωνσταντινούπολης το 1993, έλαβε το Μάστερ του στην Αμερικανική Εξωτερική Πολιτική και Μεσανατολικές Σχέσεις στο Κέντρο Μεσανατολικών Σπουδών στο Πανεπιστήμιο Χάρβαρντ στο Κέιμπριτζ της Μασσαχουσέτης, στις ΗΠΑ. 

Ήδη από το πανεπιστήμιο είχε ξεκινήσει τη δημοσιογραφική του καριέρα το 1994 και συνέχισε εργαζόμενος για την μεγάλη Τουρκική εφημερίδα Ζαμάν. Ο Τζαν μεταφέρθηκε το 2004 στη νεοϊδρυθείσα, οικονομικού και επιχειρηματικού προσανατολισμού, εφημερίδα *Ρεφεράνς*, αναλαμβάνοντας την αρχισυνταξία της. 

Το 2005 ο Εγιούπ Τζαν παντρεύτηκε την μυθιστοριογράφο Ελίφ Σαφάκ. Στις 15 Σεπτεμβρίου 2006 γεννήθηκε η κόρη τους, Σεχραζάντ Ζελντά.

## Παραπομπές


## Εξωτερικοί σύνδεσμοι
* Βιογραφία 

Κατηγορία:Τούρκοι δημοσιογράφοι
Αρχή της καλής διάταξης

Η **αρχή της καλής διάταξης** στη θεωρία συνόλων, ή **αρχή του ελαχίστου** όπως ονομάζεται διαφορετικά, λέει ότι: *όλα τα μη κενά [[υποσύνολο|υποσύνολα]] [[φυσικοί αριθμοί|φυσικών αριθμών]] περιέχουν ένα στοιχείο που είναι ελάχιστο*. Με άλλα λόγια αν S είναι ένα μη κενό υποσύνολο του Ν, τότε υπάρχει ένα στοιχείο s \in S τέτοιο ώστε για κάθε στοιχείο \alpha \in S να ισχύει s ≤ α.

Η αρχή της καλής διάταξης είναι ισοδύναμη με την αρχή της επαγωγής. Επειδή δεν μπορεί να αποδειχθεί με βάση τις υπόλοιπες αλγεβρικές ιδιότητες των φυσικών αριθμών, σε ορισμένες περιπτώσεις τη δεχόμαστε ως αξίωμα ενώ σε άλλες παίρνουμε την αρχή της επαγωγής ως αξίωμα, και αποδεικνύουμε την αρχή της καλής διάταξης ως θεώρημα.

Αρχη της καλης διατα
Φιλόστρατος (αποσαφήνιση)

Το όνομα **Φιλόστρατος** μπορεί να αναφέρεται στα παρακάτω άτομα:

* Φιλόστρατος ο Βέρος, αρχαίος Έλληνας σοφιστής και δραματικός ποιητής του 2ου αιώνα μ.Χ.
* Φλάβιος Φιλόστρατος, γιος του Βέρου και σοφιστής με καταγωγή από τη Λήμνο
* Φιλόστρατος του Νερβιανού, αρχαίος Έλληνας σοφιστής του 2ου αιώνα μ.Χ. ο οποίος δίδαξε στην Αθήνα, συγγενής των παραπάνω
* Φιλόστρατος ο Λήμνιος, εγγονός του Φλάβιου και τελευταίος λόγιος από την οικογένεια

Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ρήτορες
Κατηγορία:Σοφιστές
Κατηγορία:Αρχαία Λήμνος
Χάσμα της Αρτέμιδος

thumb|Η ''Κορόνα της Αφροδίτης'' με το ''χάσμα της Αρτέμιδος''.
Το **[[χάσμα]] της Αρτέμιδος** είναι ένα σχεδόν ολοστρόγγυλο σύστημα φαραγγιών στο έδαφος του πλανήτη Αφροδίτη.

Η διάμετρός του είναι περίπου 2.100 χιλιόμετρα και θέτει τα όρια της Κορόνας της Αφροδίτης, της μεγαλύτερης κορώνας του πλανήτη.

Το χάσμα της Αφροδίτης βρίσκεται στο νότιο τμήμα της περιοχής Aphrodite Terra.

Κατηγορία:Αφροδίτη (πλανήτης)
Aash Al Maleek

Ο **As-Salam Al Malaki** (**Ο Βασιλικός Χαιρετισμός**) είναι ο εθνικός ύμνος της Σαουδικής Αραβίας. Δοξολογεί τον Θεό και του ζητά να χαρίσει μακροημέρευση στον Βασιλιά της Σαουδικής Αραβίας. Τα λόγια του ύμνου γράφηκαν από τον Ιμπραχίμ Χαφατζί (γεν. 1935) και η μουσική από τον Αμπντούλ Ραχμάν αλ-Χατίμπ (γεν. 1923). Υιοθετήθηκε ως εθνικός ύμνος το 1950.

## Στίχοι

## Παραπομπές


## Εξωτερικοί σύνδεσμοι

* Η Βασιλική Πρεσβεία της Σαουδικής Αραβίας στην Ουάσινγκτον, DC έχει μια Audio σελίδα που περιλαμβάνει τον εθνικό ύμνο σε φωνητική και ηχητική εκδοχή

Κατηγορία:Εθνικά σύμβολα της Σαουδικής Αραβίας
Κατηγορία:Εθνικοί ύμνοι
Bahrainona

Το **Bahrainona** (*Το Μπαχρέιν μας*) (Αραβικά: نشيد البحرين الوطني) είναι ο εθνικός ύμνος του Μπαχρέιν. Με την ίδια μουσική αλλά διαφορετικούς στίχους έχουν δημιουργηθεί δύο εκδοχές. Η πρώτη χρησιμοποιήθηκε από την ανεξαρτησία του Μπαχρέιν το 1971 μέχρι το 2002, και η άλλη χρησιμοποιείται από τότε που ο ηγέτης της χώρας Σεΐχης Χαμάντ μπιν Ισά αλ Χαλίφα ανακήρυξε τον εαυτό του βασιλιά και την χώρα βασίλειο μέχρι σήμερα. 

Τα αυθεντικά λόγια γράφτηκαν από τον *Mohamed Sudqi Ayyash* (γεν. 1925). Ο συνθέτης της μελωδίας είναι άγνωστος. 

## Οι αυθεντικοί στίχοι στα Αραβικά
:بحريننا
:مليكنا
:رمز الوئام
:دستورها عالي المكانة والمقام
:ميثاقها نهج الشريعة والعروبة والقيم
:عاشت مملكة البحرين
:بلد الكرام
:مهد السلام
:دستورها عالي المكانة والمقام
:ميثاقها نهج الشريعة والعروبة والقيم
:عاشت مملكة البحرين

## Οι αυθεντικοί στίχοι μεταγραμμένοι σε λατινικούς χαρακτήρες
:Bahrainona,
:Maleekuna,
:Ramz-ul-wi'am,
:Dustooruha 'alil-makanati wal-maqam;
:Meethaqoha nahjush-shari'ati wal-uroobati wal-qiyam,
:'Ashat mamlakat-ul-bahrain,
:Baladol kiram,
:Mahdos-salam,
:Dustooruha 'alil-makanati wal-maqam;
:Meethaqoha nahjush-shari'ati wal-uroobati wal-qiyam,
:'Ashat mamlakat-ul-bahrain

## Ελληνική μετάφραση των αυθεντικών στίχων
:Μπαχρέιν μας
:Βασιλιά μας
:Σύμβολο της αρμονίας
:Το σύνταγμά του είναι υψηλά στο μέρος και τη θέση
:Ο κανονισμός του είναι ο τρόπος της (μέθοδος της) σαρία του Αραβισμού και των αξιών,
:(Είθε) να ζήσει πολύ ο βασιλιάς του Μπαχρέιν
:Χώρα των ευγενών
:Κοιτίδα της ειρήνης 
:Το σύνταγμά του είναι υψηλά στο μέρος και τη θέση
:Ο κανονισμός του είναι ο τρόπος της (μέθοδος της) σαρία του Αραβισμού και των αξιών,
:(Είθε) να ζήσει πολύ ο βασιλιάς του Μπαχρέιν

## Εξωτερικοί σύνδεσμοι
* Himnuszok - Φωνητική εκδοχή του Ύμνου, στο σάιτ "Himnuszok".

Κατηγορία:Εθνικοί ύμνοι
Κατηγορία:Εθνικά σύμβολα του Μπαχρέιν
The Fray

Οι **The Fray** είναι ένα πιανιστικό ροκ συγκρότημα που αποτελείται από 4 μέλη , τα οποία κατάγονται από το Ντένβερ του Κολοράντο.

Δημιουργήθηκε το 2002 από τους συμμαθητές Ισαάκ Σλέιντ και Τζο Κινγκ. Το παρθενικό άλμπουμ τους με τίτλο *How to Save a Life* κυκλοφόρησε το 2005. Το πιο γνωστό τραγούδι τους είναι το πλατινένιο "How to Save a Life ", όπως και το "Over My Head (Cable Car)".

## Μέλη του συγκροτήματος
* Ισαάκ Σλέιντ (τραγούδι, πιάνο)
* Τζο Κινγκ (κιθάρα- φωνητικά)
* Ντέιβ Γουέλς (κιθάρα)
* Μπεν Γουάιζοκι (ντραμς, κρουστά)

* Δεν έχουν επίσημο μπασίστα, ωστόσο σε πολλές περιοδείες τους μπάσο παίζει ο Τζίμι Στόφερ. Οι κυριότερες επιρροές του συγκροτήματος είναι οι U2, Better Than Ezra και Counting Crows.

## Δισκογραφία

### Albums & EPs

### Singles

## Εξωτερικοί σύνδεσμοι

* 

Κατηγορία:Αμερικανικά pop rock συγκροτήματα
Κατηγορία:Μουσικά συγκροτήματα από το Κολοράντο
Beloved Isle Cayman

Το **Beloved Isle Cayman** (*Αγαπημένο Νησί Καϋμάν*) είναι ο ανεπίσημος εθνικός ύμνος των Νησιών Καϋμάν. Ο ύμνος έχει συντεθεί από τον *Leila Ross-Shier*. Ως Βρετανική αποικία, ο επίσημος εθνικός ύμνος των Νησιών Καϋμάν είναι ακόμα ο God Save the Queen. 

## Στίχοι
:*Ο land of soft, fresh breezes*
:*And verdant trees so fair,*
:*With the Creator's glory*
:*Reflected ev'rywhere,*
:*Ο sea of palest em'rald,*
:*Merging to darkest blue,*
:*Whene'er my thoughts fly Godward,*
:*I always think of you.*

Χορωδία:
:*Dear, verdant island, set in blue Caribbean Sea,*
:*I'm coming, coming very soon, Ο beautious isle, to thee.*
:*Although I wandered far,*
:*My heart enshrines thee yet.*
:*Homeland, fair Cayman Isle,*
:*I cannot thee forget.*

:*Away from noise of cities,*
:*Their fret and carking care,*
:*With moonbeams' soft caresses,*
:*Unchecked by garish glare,*
:*Thy fruit with rarest juices,*
:*Abundant, rich and free,*
:*When sweet church bells are chiming,*
:*My fond heart yearns for thee. *

(Χορωδία)

:*When tired of all excitement*
:*And glam'rous worldly care,*
:*How sweet thy shores to reach*
:*And find a welcome there,*
:*And when comes on the season*
:*Of peace, goodwill to man,*
:*Tis then I love thee best of all,*
:*Beloved Isle Cayman.*

(Χορωδία)

Κατηγορία:Εθνικοί ύμνοι
Κειμαν Νησοι
Μάρινερ 5

Ο **Μάρινερ 5** (αγγλ. *Mariner*, *ναυτικός*), γνωστός και ως *Μάρινερ-Αφροδίτη 67* (αγγλ. *Mariner Venus '67*), ήταν ένα διαστημικό σκάφος του προγράμματος Μάρινερ που μελέτησε την ατμόσφαιρα της Αφροδίτης μέσω της απόκρυψης αστέρων, καταμέτρησε την ακτινοβολία Lyman-alpha (σκληρή υπεριώδης ακτινοβολία) του υδρογόνου, όπως επίσης τα σωματίδια ηλιακού ανέμου και τις διακυμάνσεις του μαγνητικού πεδίου στην περιοχή γύρω από  τον πλανήτη. 

## Περιγραφή της αποστολής
Οι στόχοι του ήταν: 
* να μετρήσει το διαπλανητικό μαγνητικό πεδίο και αυτό της Αφροδίτης, 
* να ανιχνεύσει ιόντα, 
* να ανιχνεύσει πλάσμα, 
* να μελετήσει την διαθλαστικότητα των ραδιοκυμάτων, 
* και να μελετήσει την εκπομπή υπεριώδους ακτινοβολίας της ατμόσφαιρας της Αφροδίτης.

Ο Μάρινερ 5 είχε κατασκευαστεί ως εφεδρικός του Μάρινερ 4. Μετά από την επιτυχία της αποστολής του διδύμου του, τροποποιήθηκε με αναστροφή και μειωμένο μέγεθος των ηλιακών συλλεκτών και με την προσθήκη θερμικής ασπίδας. 

Εκτοξεύτηκε στις 14 Ιουνίου 1967 από το συγκρότημα εκτοξεύσεων LC-12 της βάσης της Πολεμικής Αεροπορίας στο ακρωτήριο Κανάβεραλ και προσέγγισε τον πλανήτη στις 19 Οκτωβρίου του ίδιου έτους σε απόσταση 3.990 χιλιομέτρων. 

Είχε πιο εξελιγμένο επιστημονικό εξοπλισμό από τον προηγούμενο Μάρινερ 2, και γι' αυτό ήταν σε θέση να εξερευνήσει πιο εξονυχιστικά το διαπλανητικό διάστημα και να ρίξει νέο φως στον καυτό, καλυμμένο από σύννεφα πλανήτη. 

## Επιτεύγματα
Οι παρατηρήσεις του Μάρινερ 5 βοήθησαν να καταλάβουμε τα δεδομένα θερμοκρασίας και ατμοσφαιρικής πίεσης  που είχε μεταδώσει το διαστημόπλοιο Βενέρα 4, το οποίο είχε φτάσει στην Αφροδίτη λίγο πριν από τον Μάρινερ 5. 
Μετά από αυτές τις αποστολές, έγινε σαφές ότι η επιφάνεια της Αφροδίτης είναι πολύ καυτή, η ατμόσφαιρά της δε, ακόμα πυκνότερη από ότι πιστεύαμε. 

## Τέλος της αποστολής
Η αποστολή του Μάρινερ 5 τελείωσε τον Νοέμβριο του 1967. Το διαστημόπλοιο βρίσκεται ακόμα στο διάστημα, σε ηλιοκεντρική τροχιά. Έχει πάψει να λειτουργεί και είναι μάλλον κατεστραμμένο από την μακροχρόνια επίδραση της ισχυρής ηλιακής ακτινοβολίας.

## Επιστημονικός εξοπλισμός
# Δέκτης ραδιοφάρος δύο συχνοτήτων
# Πείραμα απόκρυψης αστέρων από την ατμόσφαιρα της Αφροδίτης στη ζώνη ραδιοκυμάτων S
# Μαγνητόμετρο ηλίου 
# Ανιχνευτής διαπλανητικού ιοντικού πλάσματος, για λόγο ενέργειας-φορτίου 40 έως 9400 Volts
# Πείραμα ουράνιας μηχανικής

## Εξωτερικοί σύνδεσμοι
* Προφίλ της αποστολής στη Σελίδα της Εξερεύνησης του Ηλιακού Συστήματος της NASA
* Σελίδα στο Jet Propulsion Laboraroty
* Σελίδα στο NSSDC 

Κατηγορία:Πρόγραμμα Μάρινερ
Κατηγορία:Διαστημικές αποστολές το 1967
Ουκρανική Ορθόδοξη Εκκλησία (αποσαφήνιση)

Η Ορθόδοξη Εκκλησία έχει παρουσία στην Ουκρανία από τον 10ο αιώνα, με την ίδρυση της Μητρόπολης Κιέβου του Πατριαρχείου Κωνσταντινουπόλεως.

Για διάφορους ιστορικούς λόγους, από τις αρχές του 20ού αιώνα ως σήμερα, η Ορθοδοξία είναι διασπασμένη στη χώρα σε χωριστές Εκκλησίες, οι οποίες δεν είναι σε κοινωνία μεταξύ τους. Έτσι, με την ονομασία **Ουκρανική Ορθόδοξη Εκκλησία** μπορεί σήμερα να εννοείται:

* η Ορθόδοξη Εκκλησία της Ουκρανίας, μία αυτοκέφαλη Ορθόδοξη εκκλησία που συστάθηκε το 2018.
* η Ουκρανική Αυτοκέφαλη Ορθόδοξη Εκκλησία (1990-2018), η οποία ιδρύθηκε το 1917 και ξανά το 1990, μέχρι που διαλύθηκε διά προσχωρήσεως στην προηγούμενη.
* η Ουκρανική Ορθόδοξη Εκκλησία (Πατριαρχείο Μόσχας), μία αυτόνομη εκκλησία από το 1990, που υπάγεται στην Ρωσική Ορθόδοξη Εκκλησία.
* η Ουκρανική Ορθόδοξη Εκκλησία (Πατριαρχείο Κιέβου), μία μη αναγνωρισμένη εκκλησιαστική δομή που ιδρύθηκε το 1992 και επανασυστάθηκε το 2019.

Κατηγορία:Χριστιανισμός στην Ουκρανία
Κυβέρνηση Αλέξανδρου Ζαΐμη 1917

Η **Κυβέρνηση Αλέξανδρου Ζαΐμη** (Απρίλιος - Ιούνιος 1917) ήταν κυβέρνηση διορισμένη από τον βασιλιά Κωνσταντίνο, σε μια κρίσιμη στιγμή της νεοελληνικής ιστορίας.
Οι συμμαχικές δυνάμεις -μέσω του επίσημου διαπραγματευτή τους με τις αντιμαχόμενες παρατάξεις, Κάρολου Ζοννάρ- είχαν ήδη αποφασίσει την εκθρόνιση του βασιλιά Κωνσταντίνου - (*«Ὁ Βασιλεύς Κωνσταντῖνος ἔπρεπε νά ἀπέλθῃ ἐξ Ἑλλάδος καί ὁ Ἐλευθέριος Βενιζέλος ἔπρεπε νά ἐπανέλθῃ εἰς τάς Ἀθήνας»* ) και η κυβέρνηση δεν είχε κανένα περιθώριο πρωτοβουλίας ή διαφορετικής πολιτικής.

Στις 29 Μαΐου 1917, επιδόθηκε στην ελληνική κυβέρνηση τελεσίγραφο της Αντάντ, που απαιτούσε την εκθρόνιση του Κωνσταντίνου και την αντικατάστασή του από κάποιον από τους νεώτερους γιους του, με αντάλλαγμα την άρση του αποκλεισμού και την αποκατάσταση της ενότητας της χώρας. Ύστερα από πολλαπλές συσκέψεις, ο Κωνσταντίνος αποφάσισε να παραδώσει τον θρόνο στον δευτερότοκο γιο του Αλέξανδρο,  ενώ ο ίδιος αποχώρησε από την Ελλάδα, στις 2 Ιουνίου 1917. 

## Σύνθεση υπουργικού συμβουλίου

* *«Πρωθυπουργός»* - (*«Πρόεδρος του υπουργικού συμβουλίου»*): Αλέξανδρος Ζαΐμης

* *«Επί των Εξωτερικών υπουργός»*: Αλέξανδρος Ζαΐμης
* *«Επί της Δικαιοσύνης υπουργός»*: Κωνσταντίνος Λιδωρίκης
* *«Επί των Εσωτερικών υπουργός»*: Φωκίων Νέγρης
* *«Επί των Εκκλησιαστικών και της Δημοσίας εκπαιδεύσεως υπουργός»*: Δημήτριος Αιγινήτης
* *«Επί των Οικονομικών υπουργός»*: Γεώργιος Π. Ράλλης
* *«Επί της Εθνικής Οικονομίας υπουργός»* : Πέτρος Καλλιγάς
* *«Επί των Δημοσίων Συγκοινωνιών υπουργός»*: Περικλής Αργυρόπουλος
* *«Επί των Στρατιωτικών υπουργός»*: αντιστράτηγος, Αναστάσιος Χαραλάμπης
: - αντικαταστάθηκε στις 18/5/1917 από τον Κωνσταντίνο Δεμερτζή
* *«Επί των Ναυτικών υπουργός»*: Κωνσταντίνος Δεμερτζής
* *«Επί του Επισιτισμού και Αυταρκείας υπουργός»* : Ιωάννης Δροσόπουλος

## Παραπομπές


1917 04
Κατηγορία:1917
1917 04
Κατηγορία:Εθνικός Διχασμός
Μέμνων (μυθολογία)

Στην ελληνική μυθολογία ο **Μέμνων** ήταν βασιλιάς της Αιθιοπίας, γιος της Ηούς και του Τιθωνού, εγγονός του Λαομέδοντα και ανιψιός του Πριάμου. Σύμφωνα με αυτήν, του αποδίδεται η ίδρυση των Σούσων, ονομάστηκε Μεμνώνιο, όπου έφθασε, αφού πέρασε πρώτα από την Αίγυπτο. 

## Ο μύθος
[thumb|Η Ηώς ανασηκώνει το πτώμα του γιου της Μέμνωνα. Αττικό ερυθρόμορφο αγγείο του ζωγράφου [Δούρις|Δούριδος από την Καπύη της Ιταλίας, περ. 480-490 π.Χ., η λεγόμενη «Πιετά του Μέμνωνος».]]
Ο **Μέμνων** ανατράφηκε από τις Εσπερίδες. Όταν βασίλευε στην Αιθιοπία, την περίοδο του Τρωικού Πολέμου, προσέτρεξε αρωγός στον θείο του Πρίαμο, εναντίον των Αχαιών . Τα κατορθώματα τού Μέμνωνα στον πόλεμο αυτό περιγράφονται στη *«[[Μικρά Ιλιάς|Μικρή Ιλιάδα]]»* και στο επικό ποίημα *«[[Αιθιοπίς]]»*. Ο Μέμνων μονομάχησε με τον Αίαντα, χωρίς να υπάρξει νικητής. Στο πεδίο της μάχης βρέθηκε αντιμέτωπος του Αντιλόχου (που είχε τρέξει να βοηθήσει τον πατέρα του Νέστορα, που κινδύνευε) και τον σκότωσε. Τότε ο Αχιλλέας, φίλος του Αντίλοχου, όρμησε εναντίον του Μέμνωνα. Η Ηώς και η μητέρα του Αχιλλέα, η Θέτις, φοβήθηκαν για την τύχη των παιδιών τους και ικέτευσαν τον Δία να παρέμβει. Ο Δίας ζύγισε τις μοίρες των δύο μαχητών και η μοίρα του Μέμνωνα βάρυνε περισσότερο στον ζυγό. Μετά από αυτό, ο Αχιλλέας σκότωσε τον Μέμνωνα, αλλά η Ηώς επέτυχε από τον Δία να καταστεί ο γιος της αθάνατος. Η Ηώς παρέλαβε το σώμα του Μέμνωνα από την Τροία και το μετέφερε στην Αιθιοπία. Τα δάκρυα που έχυσε τότε η Ηώς, η θεότητα της Αυγής, έγιναν κατά τον μύθο οι σταγόνες της δρόσου, που βρίσκουμε πολλά πρωϊνά επάνω στα φυτά. Εξάλλου οι σύντροφοι του Μέμνωνα που τον θρήνησαν, μεταμορφώθηκαν σε πουλιά, τις Μεμνωνίδες όρνιθες, ενώ σύμφωνα με άλλη εκδοχή τα πτηνά αυτά γεννήθηκαν από τη στάχτη του Μέμνωνα, μετά την καύση του σώματός του. Κάθε χρόνο από τότε εμφανίζονταν γύρω από τον τάφο του ήρωα, σαν να τον θρηνούσαν. Κατά μία παράδοση, ο τάφος του Μέμνωνα βρισκόταν στην εκβολή του ποταμού Αισήπου, στα παράλια του Ελλησπόντου, ενώ κατ΄ άλλη στη δυτική όχθη του Νείλου, στις Θήβες της Αιγύπτου. Στην περιοχή αυτή υπάρχουν δυο μεγάλα αγάλματα με ύψος 16 έως 18 μ. και βάρος 800 τόνων το καθένα, τα οποία κατασκευάστηκαν από τον φαραώ Αμένωφι Γ΄ το 1360 π.Χ. Αν και παριστάνουν τον ίδιο τον φαραώ, ονοματίζονται ως **"[[Κολοσσοί του Μέμνωνα]]"** και γύρω από αυτά αναφέρονται διάφοροι μύθοι, που σχετίζονται με τον Μέμνωνα, καταγεγραμμένοι από τον Στράβονα και τον Παυσανία.

## Παραπομπές


## Δείτε επίσης
* Ο αστεροειδής 2895 Μέμνων (2895 Memnon) της Τρωικής Ομάδας, ο οποίος ανακαλύφθηκε το 1981, πήρε το όνομά του από το μυθικό αυτό πρόσωπο.

## Εξωτερικοί σύνδεσμοι
*Φωτογραφία των "Κολοσσών του Μέμνονα" από τη ''Ψηφιοθήκη'' του Α.Π.Θ.
*''Οι Κολοσσοί του Μέμνονα: Τα αγάλματα που τραγουδούν'' από το pezodromiomag.gr 

Κατηγορία:Τρώες
Κατηγορία:Μυθικοί βασιλείς της Αιθιοπίας
Κατηγορία:Αιθίοπες
Κατηγορία:Τρωικός Πόλεμος